PM मोदी ने कांग्रेस पर निशाना साधने के लिए फिर किया राजीव गांधी की टिप्पणी का इस्तेमाल, कही ये बात  
पीएम मोदी ने साधा कांग्रेस पर निशाना
सूरत में रैली को कर रहे थे संबोधित
राजीव गांधी की टिप्पणी का किया जिक्र
साथ ही उन्होंने कहा कि पिछले साढ़े चार वर्ष में सरकार द्वारा 32 करोड़ LED बल्ब बांटे गए, जिससे लोगों के बिजली बिल में सालाना 16 हजार 500 करोड़ रुपये की बचत हुई है.
पीएम मोदी ने साथ ही कहा, 'एक तरफ हम पूरी शक्ति के साथ न्यू इंडिया बनाने की दिशा में कार्य कर रहें हैं, वहीं दूसरी तरफ कुछ ऐसे भी लोग हैं जो हमारे इन प्रयासों का मजाक उड़ा रहे हैं. ये जो बदलाव आज आप देख रहें है, ये आपके वोट की ताकत से बनी पूर्ण बहुमत की सरकार के कारण हो रहे हैं. सरकार द्वारा बीते साढ़े चार वर्षों में शहर में रहने वाले गरीब भाई-बहनों के लिए 13 लाख से अधिक घर बनाये जा चुके है और 37 लाख घरों का निर्माण कार्य चल रहा है. हमारी सरकार देश के गरीब और मध्यम वर्ग के हर व्यक्ति के जीवन को सरल और सुगम बनाने की दिशा में पूरी ईमानदारी के साथ जुटी हुई है.
PM Modi in Surat:Mujhe mat poochna ki Rs 40-50 ka bulb Rs 350 mein bikta tha toh beech wale paise kahan jate the, mujhe mat poochna,uska jawab Rajiv Gandhi dekar gaye the, Re 1 jata tha toh 25 paisa pahunch'ta tha, baaki ka 85 paisa konsa panja khata tha,vo saari duniya janti hai pic.twitter.com/SWd8y28GYz
इसके अलावी पीएम मोदी बोले, 'सरकार हवाई कनेक्टिविटी से पूरे देश को जोड़ने में जुटी हुई है और इसके लिए बीते 4 वर्षो में तेज गति से कार्य किया गया है. इसी का परिणाम है कि 17 हवाई अड्डों को अपग्रेड किया जा चुका है और अन्यों पर तेजी ये काम चल रहा है. सूरत देश के उन शहरों में शामिल है, जो विश्व में सबसे तेजी से विकसित हो रही हमारी अर्थव्यवस्था में चार चांद लगा रहे हैं. हाल ही में एक अंतरराष्‍ट्रीय रिपोर्ट में कहा गया है कि अगले 10-15 सालों में दुनिया के तेजी से विकसित होने वाले टॉप-10 शहर भारत से होंगे. और सूरत उन 10 शहरों में शामिल है. स्वच्छता हो, स्वावलंबन हो या फिर स्वदेशी, सूरत ने गांधीजी के सभी मूल्यों को हमेशा सम्मान दिया है.'